Lootust, et mõne kuu pärast saab Tolkises taas saekaatrimüra kuulda, ei ole just palju. "Eks paistab, mis kevad toob," tõdeb aastast 1978 saekaatris töötanud Raimo Nenonen uuele Põhjamaade tööelu lahkavale veebiajakirjale Arbeidsliv i Norden (Tööelu Põhjamaades). 59-aastane Nenonen veedab oma päevad peamiselt kodus kass Murre seltsis. Suurema osa rahast toob majapidamisse nüüd Nenoneni abikaasa, puidutööline teenib ise tööturaha.